حەسەن یووسف زەمانی
حەسەن یۆسف زەمانی (لەدایکبووی ١٩٣١، سنە – مردووی ١٦ی ئابی ٢٠٠٩، کەنەدا) مۆسیقازان و مۆسیقاژەنی کوردە. یۆسف زەمانی لە ساڵی ١٩٣١ لە سنە لەدایک بوو و لە کەنەدا لە ساڵی ٢٠٠٩دا تەمەنی دوایی ھات. ئەو ژمارەیەکی زۆر مۆسیقای بۆ ھونەرمەندانی بەناوبانگی کورد و فارس دروست کردووە. بڕێک لەو گۆرانیبێژانەی یۆسف زەمانی کاری مۆسیقایی بۆ دروست کردوون بریتین لە مەزھەر خالقی، عەلائەدین باباشەھابی، شارام نازری، سیما بینا و محەممەدڕەزا شەجەریان. حەسەن یۆسف زەمانی برای حوسێن یۆسف زەمانییە. سازە ئەسڵییەکانی حەسەن یۆسف زەمانی، وەک ژەنیار، ساکسفۆن و کلارینێت (قەرەنەی) بوون، بەڵام ڤیۆلۆنیشی لێ دەدا.

گۆرانییە بەناوبانگەکان 
 پەپوولەی ئازاد، بە دەنگی مەزھەر خالقی
 شەدەلارەکە (سەیرانی گوڵان)، بە دەنگی مەزھەر خالقی

سەرچاوەکان 

ژەنیارانی کورد
کوردەکانی ڕۆژھەڵاتی کوردستان